Jeesus meni sapattina erään fariseusten johtomiehen kotiin -
aterialle, ja kaikki tarkkailivat, mitä hän tekisi.
Kävi niin, että hänen luokseen tuli vesipöhöä sairastava mies.
Jeesus kääntyi lainopettajien ja fariseusten puoleen ja kysyi: -
"Onko sapattina lupa parantaa vai ei?"
He eivät sanoneet siihen mitään.
Silloin Jeesus kosketti miestä, paransi hänet ja lähetti hänet pois.
Sitten hän taas kysyi: "Miten te itse teette?
Jos jonkun poika tai härkä putoaa kaivoon, -
niin kai hän heti nostaa sen sieltä, vaikka olisikin sapatti?"
Tähän he eivät kyenneet vastaamaan.
Jeesus pani merkille, että vieraat pyrkivät aterialla -
asettumaan parhaille paikoille. Niinpä hän esitti heille vertauksen:
"Kun sinut on kutsuttu pitoihin, älä asetu kunniapaikalle.
Joku vieraista saattaa olla sinua arvokkaampi, -
ja isäntä, joka on teidät molemmat kutsunut, tulee sanomaan sinulle: -
'Anna tämä paikka hänelle.'
Silloin joudut nolona siirtymään viimeiselle sijalle.
Ei -- kun sinut kutsutaan, valitse pöy- dässä kaikkein vaatimattomin paikka.
Silloin isäntä tulee ja sanoo sinulle: 'Ystäväni, siirry tänne lähemmäksi', -
ja sinä saat suuren kunnian kaikkien vieraiden nähden.
Joka itsensä korottaa, se alennetaan, -
ja joka itsensä alentaa, se korotetaan."
Sitten Jeesus sanoi talon isännälle: -
"Kun järjestät päivälliset tai illalliset, älä kutsu ystäviäsi, -
älä veljiäsi, sukulaisiasi äläkä rikkaita naapureita. Hehän saattavat -
vuorostaan kutsua sinut, ja näin sinä saat kaikesta palkan.
Ei -- kun sinä järjestät pidot, kutsu köyhiä ja raajarikkoja, -
rampoja ja sokeita.
Autuas olet, kun aika tulee, sillä he eivät pysty palkitsemaan sinua.
Sinä saat palkkasi silloin, kun vanhurskaat herätetään kuolleista."
Tämän kuullessaan sanoi eräs pöytävieraista Jeesukselle: -
"Autuas se, joka saa olla aterialla Jumalan valtakunnassa."
Jeesus vastasi näin: -
"Eräs mies järjesti suuret pidot ja oli kutsunut paljon vieraita.
Kun pitojen oli määrä alkaa, hän lähetti palvelijansa -
sanomaan kutsutuille: 'Tulkaa, kaikki on jo valmiina.'
Mutta yksi toisensa jälkeen nämä alkoivat esittää verukkeita.
'Olen ostanut pellon', sanoi yksi, 'minun täytyy mennä katsomaan sitä.
Suothan anteeksi, etten pääse tulemaan.'
'Ostin viisi härkäparia', sanoi toinen, 'ja olen lähdössä kokeilemaan niitä.
Suothan anteeksi, etten pääse tulemaan.'
Kolmas sanoi: 'Olen juuri mennyt naimisiin enkä siksi voi tulla.'
"Palvelija palasi ja kertoi tämän herralleen.
Silloin isäntä vihastui ja sanoi palvelijalle: -
'Mene kiireesti kaupungin kaduille ja toreille ja tuo tänne -
köyhät ja raajarikot, sokeat ja rammat.'
Palvelija tuli sanomaan: -
'Herra, olen tehnyt niin kuin käskit, mutta vielä on tilaa.'
Silloin herra sanoi: 'Mene maanteille ja kylien kujille -
ja vaadi ihmisiä tulemaan, jotta taloni täyttyisi.
Ja siitä voitte olla varmat, että yksikään noista, jotka minä kutsuin, -
ei pääse minun pitopöytääni!'"